Държавен вестник, бр. 61, 2023 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  61
извършват в съответствие с процедурите на 
Международната организация за гражданско 
въздухоплаване (ИКАО).
26. „Ограничено въздушно пространство 
(Airspace Restriction)“ е определено въздушно 
пространство, в което в определени периоди от 
време могат да бъдат изпълнявани дейности, 
опасни за полетите на въздухоплавателни­
те средства („опасна зона“); или въздушно 
пространство, разположено над земни площи 
или териториални води на страната, в което 
полетите на въздухоплавателните средства 
се ограничават в съответствие с определени 
специфични условия („ограничена зона“); или 
въздушно пространство, разположено над зем­
ни площи или териториални води на страната, 
в което полетите на въздухоплавателните 
средства се забраняват („забранена зона“).
27. „Ограничена зона (Restricted area)“ е 
въздушно пространство с установени размери 
над земната повърхност или териториални­
те води на страната, в пределите на което 
полетите на въздухоплавателните средства 
са ограничени съгласно определени условия.
28. „Опасна зона (Danger Area)“ е въз­
душно пространство с определени размери, 
в границите на което за посочени периоди 
от време може да се осъществява дейност, 
представляваща опасност за полетите на 
въздухоплавателни средства.
29. „Оперативна съвместимост (Inter­
operability)“ е набор от функционални, тех­
нически и оперативни свойства, изисквани 
от системите и съставните части на европей­
ската мрежа за управление на въздушното 
движение и от процедурите за експлоатация, 
за да се постигне безопасна, непрекъсната и 
ефикасна експлоатация. Съвместимостта се 
постига, когато системите и съставните части 
съответстват на основните изисквания.
30. „Оперативно въздушно движение 
(Operational Air traffic (OAT)“ са всички дви­
жения, които не се изпълняват в съответствие 
с правилата и процедурите, определени за 
общо въздушно движение (GAT), и за които 
правилата и процедурите се определят от 
съответните национални власти.
31. „Оператор на ВС (Aircraft Operating 
Agencies (AOS)“ е лице, организация или пред­
приятие, което се занимава с експлоатация на 
въздухоплавателно средство или предлагащо 
въздухоплавателни услуги.
32. „Орган за обслужване на въздушното 
движение (Air Traffic Services Unit)“ е общ 
термин, означаващ в различните случаи орган 
за контрол на въздушното движение, център 
за полетна информация, летищен орган за по­
летно-информационно обслужване или пункт 
за събиране на докладите за обслужване на 
въздушното движение.
33. „План за използване на въздушното 
пространство (ПИВП) (Airspace Use Plan 
(AUP)“ e УВД съобщение със статус на 
NOTAM, оповестяващо ежедневното решение 
на клетката за управление на въздушното 
пространство относно временното разпреде­
ление на въздушното пространство, намира­
що се под нейна юрисдикция, за определен 
период от време, чрез стандартен формат за 
съобщенията.
34. „Ползватели (Users)“ са граждански 
или военни въздухоплавателни средства, ко­
ито извършват операции във въздуха, както 
и всички други страни, изискващи въздушно 
пространство.
35. „Процес за разпределение на ограничено 
въздушно пространство (Temporary Airspace 
Allocation Process)“ е процес на разпределе­
ние на въздушно пространство с определени 
размери, предназначено за временно резерви­
ране/отделяне (ВРЗ/ВОЗ) или ограничаване 
(D/R) и което е определяно по-общо като 
Управляема зона.
36. „Район за полетна информация (Flight 
Information Region)“ е въздушно пространство 
с определени размери, в границите на което 
се осигурява полетно-информационно обслуж­
ване и аварийно-оповестително обслужване.
37. „Реално време (Real-Time)“ е действи­
телното време, в което протича процесът или 
се случва събитието.
38. „Резервирано въздушно пространство 
(Airspace Reservation)“ е определено въздуш­
но пространство, временно резервирано за 
изключително или специфично използване 
от дадени категории ползватели.
39. „Сектор (Sector)“ е част от контроли­
раната зона и/или района за полетна инфор­
мация/горния район.
40. „Сепарация (Separation)“ е разделяне 
между въздухоплавателни средства, нива или 
пътни линии.
41. „Система (System)“ е съвкупност от 
въздушни и наземни съставни части, както и 
базирано в пространството оборудване, която 
поддържа аеронавигационното обслужване по 
време на всички фази на полета.
42. „Структура на въздушното пространство 
(Airspace Structure)“ е специфично въздушно 
пространство, предназначено да осигури 
безопасни и оптимални операции на въздухо­
плавателните средства.
43. „Траектория на полет (Flight Path)“ е 
траекторията на въздухоплавателното средство 
във въздуха, дефинирана в три измерения.
44. „Трансгранично въздушно простран­
ство (Cross-Border Airspace)“ е структура на 
въздушното пространство, която преминава 
през националните граници и/или границите 
на районите за полетна информация.